Massakren i Cherry Valley

Massakren i Cherry Valley var et angrep fra britiske og senecaere på et fort og en landsby i det østlige New York den 11. november 1778 under den amerikanske uavhengighetskrigen.

Kaptein Walter Butler (sønnen til oberst John Butler) ledet to kompanier av Butlers Rangers sammen med rundt 300 indianere. Joseph Brant var også til stede, men hans styrker var alvorlig redusert på grunn av gnisninger med Butler. Senecaene var rasende etter nedbrenningen av Tioga som styrker under oberst Thomas Hartley stod bak.

Fortet, egentlig en palisade rundt landsbyens samfunnshus, kunne ikke tas, men landsbyen ble ødelagt. Seksten av forsvarerne ble drept, inkludert garnisonskommandanten Ichabod Alden. Til tross for forsøkene til Butler og Brant på å stoppe det, ble mer enn tretti kvinner og barn og flere av de lojalistiske innbyggerne drept og skalpert. Dette, sammen med massakren i Wyoming Valley, la grunnlaget for Sullivan-ekspedisjonen inn i irokesernes hjemland i det sentrale og vestlige New York for å nøytralisere faren for fremtidige angrep.

 Litteratur 
 Williams, Glenn F. Year of the Hangman: George Washington's Campaign Against the Iroquois. 2005: Westholme Publishing, .

 Eksterne lenker 

 Sullivanclinton.com – historisk kontekst

Kategori:Slag under den amerikanske uavhengighetskrigen
Kategori:Massakrer i USA
Kategori:Irokesiske slag
Kategori:Slag med deltagelse av Storbritannia
Kategori:Slag med deltagelse av USA
Kategori:Konflikter i 1778
Kategori:1778 i New York (delstat)
Kategori:Otsego County (New York)
Kategori:Indianske massakrer